ประกาศกรมสรรพสามิตเรื่องหลักเกณฑ์ วิธีการ และเงื่อนไข การเสียภาษีในอัตราศูนย์สำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ[๑] เพื่อให้การเสียภาษีในอัตราศูนย์สำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆเป็นไปโดยถูกต้อง สะดวก รวดเร็ว มีประสิทธิภาพและมีมาตรฐานเป็นไปแนวทางเดียวกันอาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐ประกอบกับ (๒) ของประเภทที่ ๐๑.๑๔ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์ วิธีการและเงื่อนไขการเสียภาษีในอัตราศูนย์สำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ โดยออกประกาศไว้ดังต่อไปนี้หมวด๑ข้อความทั่วไป ข้อ ๑ ในประกาศนี้สารละลายประเภทไฮโดรคาร์บอน หมายความว่าสารละลายประเภทไฮโดรคาร์บอน (Hydrocarbon Solvent) ที่มีคุณสมบัติตามที่อธิบดีกรมสรรพสามิตประกาศกำหนดซึ่งผู้ประกอบอุตสาหกรรมหรือผู้นำเข้าเสียภาษีในอัตราศูนย์เพื่อนำไปใช้ในอุตสาหกรรมต่างๆอุตสาหกรรมต่าง ๆ หมายความว่าอุตสาหกรรมที่นำสารละลายประเภทไฮโดรคาร์บอนไปใช้ในอุตสาหกรรมแต่ไม่รวมถึงการนำสารละลายประเภทไฮโดรคาร์บอนไปใช้เป็นเชื้อเพลิงหรืออย่างเชื้อเพลิงหรือนำสารละลายประเภทไฮโดรคาร์บอนไปใช้เป็นวัตถุดิบในการผลิตน้ำมันและผลิตภัณฑ์น้ำมันที่ใช้เป็นเชื้อเพลิงหรืออย่างเชื้อเพลิงผู้ใช้ หมายความว่าเจ้าของหรือผู้จัดการ หรือบุคคลอื่นซึ่งรับผิดชอบในการดำเนินงานในอุตสาหกรรมต่าง ๆ ที่ใช้สารละลายประเภทไฮโดรคาร์บอนและให้หมายความรวมถึงผู้ประกอบกิจการที่เป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่าง ๆ ด้วยสถานประกอบการ หมายความว่าสถานที่ตั้งในการดำเนินกิจการเกี่ยวกับอุตสาหกรรมต่าง ๆ ที่ใช้สารละลายประเภทไฮโดรคาร์บอนสถานที่ตั้งในการดำเนินกิจการเกี่ยวกับการจำหน่ายสารละลายประเภทไฮโดรคาร์บอนให้แก่ผู้ใช้และให้หมายความรวมถึงสถานที่เก็บสารละลายประเภทไฮโดรคาร์บอน หรือสำนักงานใหญ่หรือสำนักงานสาขาด้วยสถานที่เก็บสารละลายประเภทไฮโดรคาร์บอน หมายความว่า สถานที่ที่ใช้เป็นที่เก็บสารละลายประเภทไฮโดรคาร์บอนของผู้นำเข้าหรือของผู้ใช้สารละลายประเภทไฮโดรคาร์บอนที่ใช้ในอุตสาหกรรมต่าง ๆหรือผู้ใช้ที่ประกอบกิจการที่เป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่างๆหมวด๒การเสียภาษีในอัตราศูนย์สำหรับผู้ประกอบอุตสาหกรรมและผู้นำเข้า ข้อ ๒ การเสียภาษีในอัตราศูนย์สำหรับสารละลายประเภทไฮโดรคาร์บอนให้สิทธิเฉพาะผู้ประกอบอุตสาหกรรมหรือผู้นำเข้าสารละลายประเภทไฮโดรคาร์บอนซึ่งจำหน่ายหรือส่งมอบสารละลายประเภทไฮโดรคาร์บอนให้แก่ผู้ใช้ตามที่ระบุไว้ในการขออนุญาตและได้รับอนุญาตตามข้อ๕ แล้วเท่านั้นข้อ ๓ ผู้ประกอบอุตสาหกรรมหรือผู้นำเข้าที่ประสงค์จะเสียภาษีในอัตราศูนย์สำหรับสารละลายประเภทไฮโดรคาร์บอนที่นำไปใช้ในอุตสาหกรรมต่างๆ ให้ยื่นคำขอตามแบบ สค. ๐๑ ท้ายประกาศดังนี้๓.๑ กรณีสารละลายประเภทไฮโดรคาร์บอนที่ผลิตขึ้นในราชอาณาจักรให้ผู้ประกอบอุตสาหกรรมยื่นคำขอณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ก่อนนำออกจากโรงอุตสาหกรรม๓.๒ กรณีสารละลายประเภทไฮโดรคาร์บอนที่นำเข้ามาในราชอาณาจักรให้ผู้นำเข้ายื่นคำขอณ สำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่ก่อนนำเข้ามาในราชอาณาจักรทั้งนี้ ผู้ประกอบอุตสาหกรรมและผู้นำเข้าต้องมีหลักฐานประกอบคำขอในการยื่นครั้งแรกดังนี้(๑) ทะเบียนสรรพสามิต(๒) หนังสือรับรองการจดทะเบียนเป็นนิติบุคคลของกระทรวงพาณิชย์ที่ออกให้ไม่เกินหกเดือน(๓) หนังสือมอบอำนาจและบัตรประจำตัวประชาชนของผู้มอบและผู้รับมอบอำนาจในกรณีที่ผู้ยื่นคำขอไม่ได้มายื่นด้วยตนเอง(๔) รายชื่อผู้ใช้ ทั้งนี้ผู้ใช้ต้องเป็นผู้ได้รับอนุญาตจากกรมสรรพสามิตกรณีที่มีการเปลี่ยนแปลงให้แนบเฉพาะเอกสารที่เปลี่ยนแปลงข้อ ๔ เมื่อเจ้าพนักงานสรรพสามิตได้ตรวจสอบคำขอหลักฐานต่าง ๆ แล้วหากเห็นว่าถูกต้อง ครบถ้วนให้เสนอสรรพสามิตพื้นที่ เพื่อพิจารณาอนุญาตให้เสียภาษีในอัตราศูนย์ให้แก่ผู้ประกอบอุตสาหกรรมหรือผู้นำเข้านั้นหมวด๓การอนุญาตให้ใช้สารละลายประเภทไฮโดรคาร์บอนที่เสียภาษีในอัตราศูนย์ในอุตสาหกรรมต่างๆ ข้อ ๕ ผู้ใช้ที่ประสงค์จะใช้สารละลายประเภทไฮโดรคาร์บอนในอุตสาหกรรมต่างๆ หรือกรณีผู้ใช้ที่ประสงค์จะประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่างๆ ให้ยื่นคำขออนุญาตตามแบบ สค. ๐๒ ท้ายประกาศนี้ พร้อมด้วยหลักฐานดังนี้๕.๑ ทะเบียนบ้านของโรงอุตสาหกรรมหรือสถานประกอบการและบัตรประจำตัวประชาชนของผู้ขออนุญาต๕.๒ หนังสือรับรองการจดทะเบียนนิติบุคคลของกระทรวงพาณิชย์ที่ออกให้ไม่เกินหกเดือน๕.๓ หนังสือมอบอำนาจและบัตรประจำตัวประชาชนของผู้มอบและผู้รับมอบอำนาจในกรณีที่ผู้ขออนุญาตไม่ได้มาด้วยตนเอง๕.๔ รายการประเภทสินค้า กรรมวิธีการผลิตหรือการนำไปใช้ซึ่งสินค้าของผู้ใช้สารละลายประเภทไฮโดรคาร์บอนในอุตสาหกรรมต่าง ๆ๕.๕ รายชื่อผู้ที่จะขายสารละลายประเภทไฮโดรคาร์บอนและผู้ที่จะซื้อสารละลายประเภทไฮโดรคาร์บอนของผู้ใช้ที่ประสงค์จะประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่าง ๆ ทั้งนี้ รายชื่อดังกล่าวต้องเป็นผู้ได้รับอนุญาตจากกรมสรรพสามิตแล้ว๕.๖ ราคาซื้อสารละลายประเภทไฮโดรคาร์บอนเดือนปัจจุบัน๕.๗สถานที่เก็บสารละลายและแผนที่แสดงเส้นทางไปยังสถานประกอบการและสถานที่เก็บสารละลายทุกแห่ง๕.๘ หนังสือแสดงความยินยอมให้เจ้าพนักงานสรรพสามิตเข้าทำการตรวจสอบในสถานประกอบการและสถานที่เก็บสารละลายประเภทไฮโดรคาร์บอน ตลอดจนบัญชี เอกสารหลักฐานต่าง ๆ เกี่ยวกับการรับ - จ่ายและการใช้สารละลายประเภทไฮโดรคาร์บอน และเอกสารอื่น ๆ ที่เกี่ยวข้องกับการซื้อผลิต จำหน่าย จ่ายโอนผลิตภัณฑ์ที่ผลิตได้จากการใช้สารละลายประเภทไฮโดรคาร์บอนได้ตลอดเวลาทำการ๕.๙หนังสือสัญญาค้ำประกันการปฏิบัติตามข้อตกลงการขออนุญาตเป็นผู้ใช้สารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่างๆ ของธนาคารภายในประเทศ กรณีขออนุญาตใช้สารละลายประเภทไฮโดรคาร์บอนตั้งแต่สามแสนหกหมื่นลิตรขึ้นไป๕.๑๐ข้อตกลงการขออนุญาตเป็นผู้ใช้สารละลายประเภทไฮโดรคาร์บอน (Hydrocarbon Solvent) ที่เสียภาษีในอัตราศูนย์เพื่อนำไปใช้อุตสาหกรรมต่าง ๆกรณีผู้ใช้ตามวรรคหนึ่ง มีความประสงค์จะขออนุญาตในปีต่อไปโดยไม่เปลี่ยนแปลงรายละเอียดที่กระทบต่อข้อมูลตามเอกสารเดิมที่ยื่นไว้ให้ยื่นคำขออนุญาตพร้อมด้วยต้นฉบับใบอนุญาตแบบ สค. ๐๒ พร้อมหลักฐานตามข้อ ๕.๒ ข้อ ๕.๓ และข้อ ๕.๑๐การพิจารณาคำขออนุญาตตามวรรคหนึ่งและวรรคสองให้เป็นไปตามที่กำหนดในข้อ ๘กรณีผู้ใช้ตามวรรคหนึ่ง มีสถานประกอบการตั้งอยู่ในเขตสำนักงานสรรพสามิตพื้นที่ใดให้ยื่นคำขออนุญาตพร้อมหลักฐานตามวรรคหนึ่งณ สำนักงานสรรพสามิตพื้นที่แห่งท้องที่ที่สถานประกอบการตั้งอยู่หรือยื่นผ่านระบบเครือข่ายอินเทอร์เน็ตที่เว็บไซต์กรมสรรพสามิต โดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนกรณีผู้ใช้ตามวรรคหนึ่งมีสถานประกอบการตั้งอยู่ในเขตสำนักงานสรรพสามิตพื้นที่หลายพื้นที่แต่อยู่ในเขตสำนักงานสรรพสามิตภาคเดียวกันให้ยื่นคำขออนุญาตพร้อมหลักฐานตามวรรคหนึ่ง ณสำนักงานสรรพสามิตพื้นที่แห่งท้องที่ที่สถานที่เก็บสารละลายประเภทไฮโดรคาร์บอนตั้งอยู่หรือยื่นผ่านระบบเครือข่ายอินเทอร์เน็ตที่เว็บไซต์กรมสรรพสามิต โดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนกรณีผู้ใช้ตามวรรคหนึ่ง มีสถานประกอบการหลายแห่งและตั้งอยู่ในเขตสำนักงานสรรพสามิตพื้นที่หลายพื้นที่แต่มิได้อยู่ในเขตสำนักงานสรรพสามิตภาคเดียวกันให้ยื่นคำขออนุญาตพร้อมหลักฐานตามวรรคหนึ่ง ณสำนักงานสรรพสามิตพื้นที่ที่สถานที่เก็บสารละลายประเภทไฮโดรคาร์บอนตั้งอยู่หรือสำนักมาตรฐานและพัฒนาการจัดเก็บภาษี๒ หรือยื่นผ่านระบบเครือข่ายอินเทอร์เน็ตที่เว็บไซต์กรมสรรพสามิต โดยระบุที่ตั้งและรายละเอียดเกี่ยวกับพื้นที่ที่มีสถานประกอบการตั้งอยู่ให้ชัดเจนข้อ ๖ ผู้ใช้ที่ได้รับอนุญาตตามข้อ ๕หากมีความประสงค์ขอเปลี่ยนแปลงรายละเอียดการอนุญาตเพิ่มเติมที่ไม่กระทบต่อชื่อหรือปริมาณสารละลายประเภทไฮโดรคาร์บอนที่ได้รับอนุญาตแล้วให้ผู้ใช้แจ้งรายละเอียดการเปลี่ยนแปลงดังกล่าวเป็นหนังสือให้ผู้อนุญาตทราบก่อนการดำเนินการไม่น้อยกว่าสามวันข้อ ๗ ผู้ใช้ตามข้อ ๕ต้องทำข้อตกลงการขออนุญาตเป็นผู้ใช้สารละลายประเภทไฮโดรคาร์บอน (Hydrocarbon Solvent) ที่เสียภาษีในอัตราศูนย์เพื่อนำไปใช้ในอุตสาหกรรมต่างๆต่อกรมสรรพสามิตตามแบบข้อตกลงการขออนุญาตเป็นผู้ใช้สารละลายประเภทไฮโดรคาร์บอน (Hydrocarbon Solvent) ที่เสียภาษีในอัตราศูนย์เพื่อนำไปใช้ในอุตสาหกรรมต่าง ๆ ท้ายประกาศนี้ และยื่น ณ สำนักมาตรฐานและพัฒนาการจัดเก็บภาษี๒ หรือสำนักงานสรรพสามิตพื้นที่หรือยื่นผ่านระบบเครือข่ายอินเทอร์เน็ตที่เว็บไซต์กรมสรรพสามิต แล้วแต่กรณี พร้อมกับการยื่นคำขออนุญาตข้อ ๘ เมื่อเจ้าพนักงานสรรพสามิตได้ตรวจสอบคำขออนุญาตและหลักฐานต่างๆ ตามข้อ ๕ พร้อมทั้งข้อตกลงการขออนุญาตเป็นผู้ใช้สารละลายประเภทไฮโดรคาร์บอน (Hydrocarbon Solvent) ที่เสียภาษีในอัตราศูนย์เพื่อนำไปใช้ในอุตสาหกรรมต่าง ๆ ตามข้อ ๗ แล้ว หากเห็นว่าถูกต้องครบถ้วนให้เสนอผู้มีอำนาจดังต่อไปนี้ พิจารณาลงนามในข้อตกลง และอนุญาตให้แก่ผู้ใช้ในแบบคำขออนุญาตในจำนวนที่เหมาะสมต่อไปเว้นแต่มีเหตุอันควรสงสัยว่าผู้ใช้มีส่วนเกี่ยวข้องกับการหลีกเลี่ยงหรือพยายามหลีกเลี่ยงการเสียภาษีจะไม่พิจารณาอนุญาตก็ได้๘.๑ อำนาจในการพิจารณาอนุญาตตามข้อ ๕ วรรคสี่และการลงนามในข้อตกลง เป็นอำนาจของสรรพสามิตพื้นที่สำหรับจำนวนการใช้ไม่เกินหกแสนลิตรต่อปีกรณีที่จำนวนการใช้ที่เกินหกแสนลิตรต่อปีให้เป็นอำนาจของผู้อำนวยการสำนักงานสรรพสามิตภาค๘.๒ อำนาจในการพิจารณาอนุญาตตามข้อ ๕ วรรคห้าและการลงนามในข้อตกลง ให้เป็นอำนาจของผู้อำนวยการสำนักงานสรรพสามิตภาคโดยไม่จำกัดจำนวน๘.๓ อำนาจในการพิจารณาอนุญาตตามข้อ ๕ วรรคหกและการลงนามในข้อตกลงให้เป็นอำนาจของผู้อำนวยการสำนักมาตรฐานและพัฒนาการจัดเก็บภาษี ๒ โดยไม่จำกัดจำนวนเมื่ออนุญาตแล้วให้สำเนาแบบคำขออนุญาตแจ้งให้กรมสรรพสามิตทราบภายในวันที่สิบห้าของเดือนถัดไปใบอนุญาตตามวรรคหนึ่งให้มีอายุคราวละหนึ่งปีนับแต่วันที่ได้รับอนุญาตและให้ผู้ใช้สารละลายประเภทไฮโดรคาร์บอนเก็บใบอนุญาตไว้ ณ สถานประกอบการผู้ที่ขออนุญาตเป็นผู้ใช้สารละลายประเภทไฮโดรคาร์บอนจำนวนตั้งแต่สามแสนหกหมื่นลิตรขึ้นไปต้องวางหลักประกันเป็นหนังสือค้ำประกันของธนาคารภายในประเทศจำนวนร้อยละสิบห้าของค่าภาษีสรรพสามิตตามจำนวนสารละลายประเภทไฮโดรคาร์บอนที่ขอรับอนุญาตและในระหว่างปีหากมีการเพิ่มเติมจำนวนการใช้ ต้องวางหลักประกันเพิ่มเติมทั้งนี้ ในปีถัดไปหากผู้ใช้ปฏิบัติตามกฎหมาย ประกาศ ข้อตกลงที่กำหนดผู้มีอำนาจพิจารณาอนุญาตอาจพิจารณาผ่อนผันให้ไม่ต้องวางหลักประกันก็ได้เว้นแต่ผู้มีอำนาจพิจารณาอนุญาตเห็นสมควรจะสั่งการเป็นอย่างอื่นก็ได้ก่อนสิ้นกำหนดระยะเวลาในใบอนุญาตหากผู้ใช้สารละลายประเภทไฮโดรคาร์บอนมีความประสงค์จะดำเนินกิจการต่อไปให้ยื่นคำขออนุญาต ณ สำนักงานสรรพสามิตพื้นที่ หรือสำนักมาตรฐานและพัฒนาการจัดเก็บภาษี๒ หรือยื่นผ่านระบบเครือข่ายอินเทอร์เน็ตที่เว็บไซต์กรมสรรพสามิต แล้วแต่กรณี ไม่น้อยกว่าสิบห้าวันก่อนสิ้นกำหนดระยะเวลาในใบอนุญาตและเมื่อได้ยื่นคำขออนุญาตดังกล่าวแล้วให้ดำเนินกิจการต่อไปจนกว่าผู้ออกใบอนุญาตจะสั่งไม่ออกใบอนุญาตให้หมวด๔การเลิกกิจการการโอนกิจการ การย้าย ควบกิจการการระงับและการเพิกถอนการอนุญาต ข้อ ๙ การเลิกกิจการการโอนกิจการ การย้ายสถานที่ทำการหรือควบกิจการให้ผู้ใช้แจ้งเป็นหนังสือให้ผู้ออกใบอนุญาตทราบก่อนดำเนินการอย่างน้อยเจ็ดวันและในกรณีที่ผู้ใช้ถึงแก่ความตายให้ผู้รับผิดชอบแจ้งเป็นหนังสือให้เจ้าพนักงานสรรพสามิตทราบภายในสามสิบวันนับแต่วันที่ผู้ใช้ถึงแก่ความตายข้อ ๑๐ ในกรณีที่เลิกกิจการหรือโอนกิจการ หรือผู้ใช้ถึงแก่ความตายหากมีสารละลายประเภทไฮโดรคาร์บอนคงเหลือเป็นจำนวนเท่าใด ให้ผู้ใช้หรือทายาทของผู้ใช้ที่ถึงแก่ความตายแจ้งเป็นหนังสือต่อผู้อนุญาตเพื่อดำเนินการตรวจสอบ และเมื่อได้ตรวจสอบยอดคงเหลือแล้วผู้ใช้หรือทายาทของผู้ใช้ที่ถึงแก่ความตายสามารถจำหน่ายสารละลายประเภทไฮโดรคาร์บอนให้แก่ผู้ใช้สารละลายประเภทไฮโดรคาร์บอนรายอื่นที่ได้รับอนุญาตจากกรมสรรพสามิตได้หรือส่งกลับคืนให้ผู้ประกอบอุตสาหกรรมหรือสถานที่เก็บสารละลายประเภทไฮโดรคาร์บอนของผู้นำเข้าหรือผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้กับผู้ใช้ในอุตสาหกรรมต่างๆ ที่ได้รับอนุญาตจากกรมสรรพสามิต ซึ่งเป็นผู้ขายสารละลายประเภทไฮโดรคาร์บอนให้แก่ผู้ใช้นั้นได้ในกรณีการโอนกิจการ หรือควบกิจการให้ผู้ใช้ที่ซื้อสารละลายประเภทไฮโดรคาร์บอนจากผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนที่ควบกิจการหรือโอนกิจการได้รับสิทธิ ในการซื้อสารละลายประเภทไฮโดรคาร์บอนจากผู้ควบกิจการหรือผู้รับโอนกิจการได้จนกว่าใบอนุญาตจะหมดอายุข้อ ๑๑ หากผู้ใช้ตามข้อ๕ ไม่ปฏิบัติให้เป็นไปตามประกาศนี้หรือไม่ปฏิบัติตามข้อตกลงการขออนุญาตเป็นผู้ใช้สารละลายประเภทไฮโดรคาร์บอนอาจถูกระงับหรือเพิกถอนการอนุญาตเป็นผู้ใช้ได้การระงับหรือเพิกถอนการอนุญาตเป็นผู้ใช้ตามวรรคหนึ่งให้ผู้มีอำนาจตามข้อ ๘.๓ระงับหรือเพิกถอนการอนุญาตเป็นผู้ใช้ได้ทั่วราชอาณาจักร และผู้มีอำนาจตามข้อ ๘.๑ และข้อ ๘.๒ มีอำนาจระงับหรือเพิกถอนการอนุญาตเป็นผู้ใช้ได้เฉพาะที่อนุญาตเมื่อสั่งระงับ หรือเพิกถอนการเป็นผู้ใช้สารละลายประเภทไฮโดรคาร์บอนแล้วให้แจ้งการระงับ หรือเพิกถอนให้แก่ผู้ประกอบอุตสาหกรรมหรือผู้นำเข้าหรือผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่างๆ และกรมสรรพสามิต ทราบหมวด๕การเสื่อมสภาพหรือทำลาย ข้อ ๑๒ กรณีผู้ใช้มีสารละลายประเภทไฮโดรคาร์บอนที่ผ่านการใช้แล้วหรือเสื่อมสภาพและไม่ประสงค์จะนำไปใช้ในอุตสาหกรรมตามที่ขออนุญาตไว้ และมีความประสงค์ที่จะทำลายสารละลายประเภทไฮโดรคาร์บอนนั้นให้ยื่นหนังสือขออนุญาตทำลาย ณ สำนักงานสรรพสามิตพื้นที่แห่งท้องที่ที่สถานที่เก็บสารละลายประเภทไฮโดรคาร์บอนตั้งอยู่การทำลายสารละลายประเภทไฮโดรคาร์บอนตามวรรคหนึ่งให้ทำลายด้วยวิธีเผาไฟโดยผู้ทำลายต้องเป็นผู้ได้รับอนุญาตจากกรมโรงงานอุตสาหกรรมในการกำจัดสิ่งปฏิกูลหรือวัสดุที่ไม่ใช้แล้ว ทั้งนี้ ต้องไม่ส่งผลกระทบต่อสิ่งแวดล้อมหรือทำลายโดยวิธีการอื่นที่ผู้อำนวยการสำนักมาตรฐานและพัฒนาการจัดเก็บภาษี ๒เห็นสมควร และเมื่อดำเนินการเสร็จเรียบร้อยแล้วให้รายงานให้กรมสรรพสามิตทราบภายในวันที่สิบห้าของเดือนถัดไปหมวด๖การสูญหายการขนส่ง และการตรวจสอบสารละลายประเภทไฮโดรคาร์บอน ข้อ ๑๓ ในกรณีที่สารละลายประเภทไฮโดรคาร์บอนจำนวนที่เสียภาษีในอัตราศูนย์สูญหายหรือขาดจำนวนไป เกินกว่าร้อยละ ๐.๕หรือไม่ได้นำไปใช้ในอุตสาหกรรมจริง เป็นจำนวนเท่าใด ให้ผู้ประกอบอุตสาหกรรมหรือผู้นำเข้าชำระภาษีสำหรับสารละลายประเภทไฮโดรคาร์บอนตามจำนวนที่สูญหายหรือขาดจำนวนไป หรือมิได้นำไปใช้ในอุตสาหกรรมจริงในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นพร้อมทั้งเบี้ยปรับและเงินเพิ่ม เว้นแต่จะพิสูจน์ได้ว่าการสูญหายหรือขาดจำนวนไปโดยเกิดจากเหตุสุดวิสัยหรือมีเหตุผลอันสมควรซึ่งได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี๒ข้อ ๑๔ กรณีสารละลายประเภทไฮโดรคาร์บอน สูญหาย หรือขาดจำนวนไปจากสถานประกอบการหรือสถานที่เก็บสารละลายประเภทไฮโดรคาร์บอนจากจำนวนที่รับหรือนำเข้าเก็บของผู้ใช้โดยไม่มีเหตุผลอันสมควรหรือไม่ได้นำไปใช้ในอุตสาหกรรมจริงผู้ใช้ต้องชำระเบี้ยปรับตามข้อตกลงที่ให้ไว้ต่อกรมสรรพสามิตจำนวนสองเท่าของค่าภาษีสรรพสามิตสำหรับสารละลายประเภทไฮโดรคาร์บอนตามจำนวนที่สูญหาย หรือขาดจำนวนไปหรือไม่ได้นำไปใช้ในอุตสาหกรรมจริง ในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ ที่ใช้บังคับ ณวันที่ความรับผิดในอันจะต้องเสียภาษีเกิดขึ้น โดยผู้อำนวยการสำนักมาตรฐานและพัฒนาการจัดเก็บภาษี ๒หรือผู้อำนวยการสำนักงานสรรพสามิตภาค หรือสรรพสามิตพื้นที่ แล้วแต่กรณีอาจพิจารณาสั่งระงับหรือเพิกถอนสิทธิที่ได้รับอนุญาตให้ใช้สารละลายประเภทไฮโดรคาร์บอนนั้นได้ข้อ ๑๕ การขนสารละลายประเภทไฮโดรคาร์บอนจากผู้ใช้ที่ประกอบกิจการเป็นตัวแทนไปยังผู้ใช้อื่นหรือไปยังสถานที่อื่นหากสารละลายประเภทไฮโดรคาร์บอนสูญหายหรือขาดจำนวนไปเกินกว่าร้อยละ ๐.๕ โดยไม่มีเหตุผลอันควรผู้ใช้ที่ประกอบกิจการเป็นตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้สารละลายประเภทไฮโดรคาร์บอนในอุตสาหกรรมต่าง ๆ ต้องชำระเบี้ยปรับเป็นจำนวนสองเท่าของค่าภาษีสรรพสามิตสำหรับจำนวนสารละลายประเภทไฮโดรคาร์บอนที่สูญหายหรือขาดจำนวนไปในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้น เว้นแต่จะพิสูจน์ได้ว่าเป็นการสูญหายหรือขาดจำนวนไปโดยเกิดจากเหตุสุดวิสัยหรือมีเหตุผลอันสมควรซึ่งได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี๒ข้อ ๑๖ เมื่อสรรพสามิตพื้นที่มีคำสั่งอนุญาตให้เสียภาษีในอัตราศูนย์สำหรับสารละลายประเภทไฮโดรคาร์บอนที่นำไปใช้ในอุตสาหกรรมต่างๆ ในแบบคำขอตามข้อ ๓ แล้วให้ผู้ประกอบอุตสาหกรรมที่ได้รับสิทธิเสียภาษีในอัตราศูนย์แจ้งให้เจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่หรือเจ้าพนักงานสรรพสามิตผู้ควบคุมโรงอุตสาหกรรมทราบเป็นหนังสือ หรือให้ผู้นำเข้าที่ได้รับสิทธิเสียภาษีในอัตราศูนย์แจ้งให้เจ้าพนักงานสรรพสามิตแห่งท้องที่ที่สำนักงานศุลกากรหรือด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าสารละลายประเภทไฮโดรคาร์บอนทราบเป็นหนังสือทั้งนี้ สรรพสามิตพื้นที่จะสั่งให้ทำการตรวจสอบสารละลายประเภทไฮโดรคาร์บอนที่นำเข้าก่อนส่งไปเก็บยังสถานประกอบการก็ได้ข้อ ๑๗ การขนส่งสารละลายประเภทไฮโดรคาร์บอนที่เสียภาษีในอัตราศูนย์ของผู้ประกอบอุตสาหกรรมและผู้นำเข้า จะต้องมีใบกำกับการขนส่งตามแบบที่ ๑ท้ายประกาศนี้ หรือเอกสารกำกับการขนส่งอื่นที่อธิบดีกำหนดกำกับไปกับสารละลายประเภทไฮโดรคาร์บอนที่ขนส่งด้วยและต้องขนส่งไปตามเส้นทางที่กำหนดไว้ในใบกำกับการขนส่งนั้นเว้นแต่เป็นการขนส่งทางท่อกรณีการขนส่งสารละลายประเภทไฮโดรคาร์บอนที่ได้รับการเสียภาษีในอัตราศูนย์ของผู้นำเข้าจากสำนักงานศุลกากรหรือด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าไปยังสถานที่เก็บสารละลายประเภทไฮโดรคาร์บอนจะต้องนำคำขอเสียภาษีในอัตราศูนย์ ตามแบบ สค. ๐๑ที่ได้รับอนุญาตจากกรมสรรพสามิตแล้ว ตามข้อ ๔ พร้อมเอกสารที่ผ่านพิธีการศุลกากรกำกับไปกับสารละลายประเภทไฮโดรคาร์บอนที่ทำการขนส่งหรือเอกสารกำกับการขนส่งอื่นที่อธิบดีกำหนดกรณีการขนสารละลายประเภทไฮโดรคาร์บอนจากโรงอุตสาหกรรมหรือสถานที่เก็บสารละลายประเภทไฮโดรคาร์บอนของผู้นำเข้าไปถึงปลายทางแล้วตรวจพบว่าสารละลายประเภทไฮโดรคาร์บอนไม่ได้คุณภาพหรือมีเหตุจำเป็นจนไม่สามารถรับเข้าหรือสูบถ่ายณ สถานประกอบการปลายทางได้ให้สรรพสามิตพื้นที่แห่งท้องที่ปลายทางตรวจสอบข้อเท็จจริงพร้อมให้ผู้ประกอบอุตสาหกรรมหรือผู้นำเข้าซึ่งมีความประสงค์ขอนำสารละลายประเภทไฮโดรคาร์บอนดังกล่าวกลับคืนชี้แจงเหตุผลและระบุสาเหตุระบุหมายเลขถังเก็บซึ่งต้องผ่านการตรวจสอบรับรองจากกรมสรรพสามิตหรือสถานที่เก็บให้ชัดเจนในใบกำกับการขนส่งตามแบบที่๑ และให้ทำการขนส่งกลับไปยังสถานประกอบการต้นทางข้อ ๑๘ การขนสารละลายประเภทไฮโดรคาร์บอนที่เสียภาษีในอัตราศูนย์จากผู้ใช้ที่ประกอบกิจการเป็นตัวแทนไปยังผู้ใช้อื่นหรือสถานประกอบการอื่นจำนวนตั้งแต่สามพันลิตรขึ้นไปต้องมีใบกำกับการขนส่ง ตามแบบที่ ๒ ท้ายประกาศนี้หรือเอกสารกำกับการขนส่งอื่นที่อธิบดีกำหนดกำกับไปกับสารละลายประเภทไฮโดรคาร์บอนที่ขนส่งด้วยและต้องขนส่งไปตามเส้นทางที่กำหนดไว้ในใบกำกับการขนส่งนั้นเว้นแต่เป็นการขนส่งโดยทางท่อกรณีการขนสารละลายประเภทไฮโดรคาร์บอนไปถึงปลายทางแล้วตรวจพบว่าสารละลายประเภทไฮโดรคาร์บอนไม่ได้คุณภาพหรือมีเหตุจำเป็นจนไม่สามารถรับเข้าหรือสูบถ่ายณ สถานประกอบการปลายทางได้ ให้สรรพสามิตพื้นที่แห่งท้องที่ปลายทางตรวจสอบข้อเท็จจริงพร้อมให้ผู้ใช้ที่ประกอบกิจการเป็นตัวแทนซึ่งมีความประสงค์ขอนำสารละลายประเภทไฮโดรคาร์บอนดังกล่าวกลับคืนชี้แจงเหตุผลและระบุสาเหตุระบุหมายเลขถังเก็บ หรือสถานที่เก็บให้ชัดเจนในใบกำกับการขนส่งตามแบบที่ ๒ และให้ทำการขนส่งกลับไปยังสถานประกอบการต้นทางข้อ ๑๙ การขนสารละลายประเภทไฮโดรคาร์บอนตามข้อ ๑๐ให้ผู้มีอำนาจในการพิจารณาอนุญาตตามข้อ ๘.๑ ข้อ ๘.๒ หรือข้อ ๘.๓ แล้วแต่กรณีมีหนังสืออนุญาตการขนกำกับไปกับสารละลายประเภทไฮโดรคาร์บอนที่ขนด้วยข้อ ๒๐ หากผู้ประกอบอุตสาหกรรมหรือผู้นำเข้า หรือผู้ใช้ ไม่มีหรือไม่นำใบกำกับการขนส่งสารละลายประเภทไฮโดรคาร์บอนหรือเอกสารกำกับการขนส่งอื่นที่อธิบดีกำหนดกำกับไปกับสารละลายประเภทไฮโดรคาร์บอนที่ขนหรือขนส่งสารละลายประเภทไฮโดรคาร์บอนไปยังสถานที่อื่นนอกจากสถานที่ที่กำหนดไว้ในใบกำกับการขนส่งให้ถือว่าสารละลายประเภทไฮโดรคาร์บอนจำนวนนั้นไม่ได้รับอนุญาตให้เสียภาษีในอัตราศูนย์ข้อ ๒๑ ยานพาหนะที่ใช้สำหรับการขนสารละลายประเภทไฮโดรคาร์บอนที่เสียภาษีในอัตราศูนย์ต้องแสดงข้อความให้ชัดเจนว่าสารละลายประเภทไฮโดรคาร์บอน หรือHydrocarbon Solvent โดยใช้ตัวอักษรสีส้มขนาดไม่น้อยกว่า ๒ x ๑ นิ้ว และพื้นสีขาวขนาดไม่น้อยกว่า ๖ x ๓๑ นิ้วแสดงไว้ที่ด้านข้างหรือด้านหน้าของยานพาหนะที่ขนส่งหรือจัดทำป้ายแสดงข้อความดังกล่าวไว้ตลอดระยะเวลาที่ทำการขนส่งข้อ ๒๒ ผู้ประกอบอุตสาหกรรมหรือผู้นำเข้าหรือผู้ใช้สารละลายประเภทไฮโดรคาร์บอนจะต้องเก็บสำเนาเอกสารใบกำกับการขนส่งไว้รวมกับสำเนาหลักฐานการจำหน่ายหรือส่งมอบที่โรงอุตสาหกรรม หรือสถานประกอบการเพื่อให้เจ้าพนักงานสรรพสามิตตรวจสอบได้ตลอดเวลา ทั้งนี้ ต้องเก็บรักษาไว้ไม่น้อยกว่าห้าปีข้อ ๒๓ ผู้ใช้ที่รับสารละลายประเภทไฮโดรคาร์บอนจำนวนตั้งแต่สามพันลิตรขึ้นไปต้องแจ้งการรับสารละลายประเภทไฮโดรคาร์บอนนั้นเป็นหนังสือหรือโดยทางโทรสาร หรือทางโทรศัพท์ ในเวลาทำการของราชการหรือยื่นผ่านระบบเครือข่ายอินเทอร์เน็ตที่เว็บไซต์กรมสรรพสามิต โดยให้แจ้งสรรพสามิตพื้นที่แห่งท้องที่ที่รับสารละลายประเภทไฮโดรคาร์บอนนั้นข้อ ๒๔ เมื่อสรรพสามิตพื้นที่แห่งท้องที่ปลายทางดำเนินการตามข้อ๑๗ วรรคสาม หรือข้อ ๑๘ วรรคสองแล้ว ให้แจ้งสรรพสามิตพื้นที่ที่ผู้ประกอบอุตสาหกรรมหรือผู้นำเข้า หรือผู้ใช้ที่ประกอบกิจการเป็นตัวแทนมีสถานประกอบการตั้งอยู่เพื่อดำเนินการตรวจสอบปริมาณสารละลายประเภทไฮโดรคาร์บอนที่ทำการขนส่งกลับมายังสถานประกอบการต้นทางและเมื่อดำเนินการแล้วเสร็จทุกครั้งให้รายงานผลการปฏิบัติงานพร้อมทั้งเอกสารหลักฐานที่เกี่ยวข้อง ให้สำนักมาตรฐานและพัฒนาการจัดเก็บภาษี ๒ทราบภายในวันที่สิบห้าของเดือนถัดไปข้อ ๒๕ อำนาจในการพิจารณากรณีการนำสารละลายประเภทไฮโดรคาร์บอนที่ไม่ได้คุณภาพกลับคืนหรือมีเหตุจำเป็นจนไม่สามารถรับเข้าหรือสูบถ่ายณ ปลายทางได้ให้เป็นอำนาจของสรรพสามิตพื้นที่แห่งท้องที่ที่ผู้ใช้ไม่ได้รับสารละลายประเภทไฮโดรคาร์บอนหมวด๗การจัดทำบัญชีและงบเดือน ข้อ ๒๖ ผู้ประกอบอุตสาหกรรมต้องจัดทำบัญชีประจำวันตามแบบภส. ๐๗ - ๐๑ และแบบ ภส. ๐๗- ๐๒และผู้นำเข้าต้องจัดทำบัญชีประจำวันแสดงการรับ จ่ายตามแบบ แบบภส ๐๗ - ๐๓เก็บไว้ที่โรงอุตสาหกรรมหรือสำนักงานหรือสถานที่เก็บของผู้นำเข้าเพื่อให้เจ้าหน้าที่ตรวจสอบได้ตลอดเวลา โดยให้จัดทำงบเดือนแสดงการรับ - จ่ายสารละลายประเภทไฮโดรคาร์บอนให้แก่ผู้ใช้แต่ละรายตามแบบ สค. ๐๔ และรายละเอียดแสดงการรับ - จ่าย สารละลายประเภทไฮโดรคาร์บอน ตามแบบสค. ๐๔ ก ท้ายประกาศนี้ และนำส่งให้สำนักมาตรฐานและพัฒนาการจัดเก็บภาษี ๒และสำนักงานสรรพสามิตพื้นที่แห่งท้องที่ที่โรงอุตสาหกรรม หรือสำนักงานศุลกากรหรือด่านศุลกากรที่มีการนำเข้าหรือด่านศุลกากรที่มีการดำเนินการพิธีการศุลกากรตรวจปล่อยสินค้าตั้งอยู่ แล้วแต่กรณีทราบภายในวันที่สิบห้าของเดือนถัดจากเดือนที่จำหน่ายหรือส่งมอบสารละลายประเภทไฮโดรคาร์บอนข้อ ๒๗ ผู้ใช้ต้องจัดทำบัญชีประจำวันแสดงการรับ - จ่าย สารละลายประเภทไฮโดรคาร์บอน ตามแบบ สค. ๐๓ ท้ายประกาศนี้พร้อมทั้งรวบรวมเอกสารประกอบการขนส่งเก็บไว้ประจำสถานประกอบการเพื่อให้เจ้าพนักงานสรรพสามิตตรวจสอบได้ตลอดเวลาการจัดทำบัญชีประจำวันและเอกสารประกอบตามวรรคหนึ่ง ต้องทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีนับแต่วันที่ลงรายการนั้นข้อ ๒๘ ผู้ใช้ต้องทำงบเดือนแสดงการรับ- จ่าย และการนำสารละลายประเภทไฮโดรคาร์บอนไปใช้ในอุตสาหกรรม ตามแบบ สค. ๐๔ และสค. ๐๔ ก ท้ายประกาศนี้ และนำส่งให้เจ้าพนักงานสรรพสามิตทราบภายในวันที่สิบห้าของเดือนถัดไปมาตรการบังคับ ข้อ ๒๙ ในกรณีที่ผู้ประกอบอุตสาหกรรมหรือผู้นำเข้ามิได้ปฏิบัติตาม ข้อ ๒ ข้อ ๓ ข้อ ๑๖ ข้อ ๑๗ ข้อ ๒๑ ข้อ ๒๒ ในประกาศนี้ให้ถือว่าสารละลายประเภทไฮโดรคาร์บอนที่เสียภาษีในอัตราศูนย์นั้น ไม่ได้รับสิทธิให้ผู้ประกอบอุตสาหกรรมหรือผู้นำเข้ามีหน้าที่ต้องชำระภาษีเบี้ยปรับและเงินเพิ่มสำหรับสารละลายประเภทไฮโดรคาร์บอนนั้นในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นบทเฉพาะกาล ข้อ ๓๐ การใดอยู่ระหว่างขั้นตอนการดำเนินการตามประกาศกระทรวงการคลังเรื่อง หลักเกณฑ์และเงื่อนไขการยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ ประกอบกับระเบียบกรมสรรพสามิตว่าด้วยการยกเว้นภาษีสำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ และที่แก้ไขเพิ่มเติมให้ดำเนินการให้แล้วเสร็จสำหรับการดำเนินการต่อไปให้เป็นไปตามที่กำหนดในประกาศนี้การดำเนินการใด ๆ ตามประกาศกระทรวงการคลัง เรื่องหลักเกณฑ์และเงื่อนไขการยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ พ.ศ. ๒๕๕๒ประกอบกับระเบียบกรมสรรพสามิต ว่าด้วยการยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่างๆ พ.ศ. ๒๕๕๒ และที่แก้ไขเพิ่มเติมที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๓๑ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. คำขอเสียภาษีในอัตราศูนย์สำหรับสินค้าสารละลายประเภทไฮโดรคาร์บอนของผู้ประกอบอุตสาหกรรมหรือผู้นำเข้าเพื่อนำไปใช้ในอุตสาหกรรมต่าง ๆ (สค.๐๑)๒. ใบกำกับการขนส่งสารละลายประเภทไฮโดรคาร์บอน ตามประกาศกรมสรรพสามิตเรื่อง หลักเกณฑ์ วิธีการ และเงื่อนไขการเสียภาษีในอัตราศูนย์สำหรับสารละลายประเภทไฮโดรคาร์บอน(Hydrocarbon Solvent) ที่นำไปใช้ในอุตสาหกรรมต่างๆ (แบบที่ ๑)๓. ใบกำกับการขนส่งสารละลายประเภทไฮโดรคาร์บอน ตามประกาศกรมสรรพสามิตเรื่อง หลักเกณฑ์ วิธีการและเงื่อนไขการเสียภาษีในอัตราศูนย์สำหรับสารละลายประเภทไฮโดรคาร์บอน (Hydrocarbon Solvent) ที่นำไปใช้ในอุตสาหกรรมต่าง ๆ (แบบที่ ๒)๔. คำขออนุญาตและใบอนุญาตเป็นผู้ใช้สารละลายประเภทไฮโดรคาร์บอนซึ่งเสียภาษีในอัตราศูนย์ที่นำไปใช้ในอุตสาหกรรมต่าง ๆ หรือผู้ประกอบกิจการตัวแทนในการซื้อสารละลายประเภทไฮโดรคาร์บอนเพื่อจำหน่ายให้แก่ผู้ใช้ที่นำไปใช้ในอุตสาหกรรมต่างๆ (สค.๐๒)๕. ข้อตกลงการขออนุญาต เป็นผู้ใช้สารละลายประเภทไฮโดรคาร์บอน (Hydrocarbon Solvent) ที่เสียภาษีในอัตราศูนย์เพื่อนำไปใช้ในอุตสาหกรรมต่าง ๆ๖. หนังสือยินยอมให้เจ้าพนักงานสรรพสามิตเข้าทำการตรวจสอบ๗. บัญชีประจำวันแสดงการรับ จ่ายสารละลายประเภทไฮโดรคาร์บอน (สค.๐๓)๘. งบเดือนแสดงการรับ จ่ายสารละลายประเภทไฮโดรคาร์บอน (สค.๐๔)๙. รายละเอียดแสดงการรับ จ่ายสารละลายประเภทไฮโดรคาร์บอน (สค.๐๔ก)(ดูข้อมูลจากภาพกฎหมาย)พัชรภรณ์/จัดทำ๙ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๐๑ (เล่มที่ ๒)/๒๔ พฤษภาคม๒๕๖๑